wannaphong/clean_thaiwikipedia huggingface dataset:
# เฮตบรีด
เฮตบรีด  เป็นวงฮาร์ดคอร์ที่เคยได้รับการเสนอชื่อเข้าชิงรางวัลแกรมมี จากเมืองบริดจ์พอร์ตและนิวฮาเวน รัฐคอนเนตทิคัต ก่อตั้งวงเมื่อเดือนพฤศจิกายน ค.ศ. 1994 โดยเจมีย์ แจสตา, เดฟ รุสโซ, แลร์รี ดไวเยอร์ และคริส บีตตี สำหรับสมาชิกปัจจุบันประกอบด้วย เจมีย์ แจสตา (ร้องนำ) แฟรงก์ โนวิเนก (กีตาร์) คริส บีตตี (กีตาร์เบส) เวย์ โลซิแนก (กีตาร์ลีด) และแมตต์ เบิร์น (กลอง) แนวเพลงของวงเฮดบรีดสามารถจำแนกได้ว่าเป็นแนวเมทัลคอร์ ที่ได้รับอิทธิพลจากเดธเมทัลHatebreed cites Entombed and Bolt Thrower. Q&A with Jamey Jasta, Miami New Times, May 27, 2008.  Access date: June 22, 2008 และกรูฟเมทัล แนวเพลงของพวกเขายังเป็นอิทธิพลให้กับวงเมทัลคอร์สมัยใหม่อีกด้วย
# พระเจ้าฟรีดริชที่ 1 แห่งเวือร์ทเทิมแบร์ค
พระเจ้าฟรีดริชที่ 1 วิลเฮ็ล์ม คาร์ล (6 พฤศจิกายน ค.ศ. 1754 – 30 ตุลาคม ค.ศ. 1816) ทรงเป็นผู้ปกครองเวือร์ทเทิมแบร์คที่ครองราชย์ระหว่าง ค.ศ. 1797 จนเสด็จสวรรคตเมื่อวันที่ 30 ตุลาคม ค.ศ. 1816 โดยทรงเป็นดยุกแห่งเวือร์ทเทิมแบร์คพระองค์สุดท้าย ซึ่งครองราชย์ตั้งแต่ ค.ศ. 1797 - 1803 และทรงเป็นเจ้านครรัฐผู้คัดเลือกแห่งเวือร์ทเทิมแบร์คพระองค์แรกและพระองค์เดียว ซึ่งครองราชย์ตั้งแต่ ค.ศ. 1803 - 1806 และต่อมาเวือร์ทเทิมแบร์คได้รับการยกฐานะเป็นราชอาณาจักรโดยนโปเลียน ทำให้พระองค์ทรงดำรงพระบรมราชอิสริยยศเป็น พระมหากษัตริย์แห่งเวือร์ทเทิมแบร์ค พระองค์แรก พระเจ้าฟรีดริชเป็นพระโอรสของฟรีดริชที่ 2 อ็อยเกิน ดยุกแห่งเวือร์ทเทิมแบร์คและโซเฟีย โดโรเทีย แห่งบรานเดนบวร์ก-ชเวดท์ พระองค์ทรงมีชื่อว่ามีพระวรกายสูงใหญ่ (6 ฟุต 11 นิ้ว หรือ 2.11 เมตร) และทรงมีน้ำหนัก 200 กิโลกรัม
# 1 E+2 m²
1 E+2 m² เป็นอันดับของขนาด ของสิ่งที่มีพื้นที่ระหว่าง 100 ตารางเมตร ถึง 1,000 ตารางเมตร

พื้นที่ขนาดน้อยกว่า 100 ตารางเมตร

thumb|200px|ปีกของตูโปเลฟ ตู-144 มีพื้นที่ 438 ตารางเมตร
thumb|200px|ซีแลนด์ มีพื้นที่ 550 ตารางเมตร
 100 ตารางเมตร เทียบเท่ากับ:
 1 E+2 m² หรือ 1 E2 m² หรือ 1×102 ตร.ม. ในรูปสัญกรณ์วิทยาศาสตร์
 1 อาร์ (a)
 1 ตารางเดคาเมตร (dam²)
 1,080 ตารางฟุต
 พื้นที่ของสี่เหลี่ยมจัตุรัสที่มีความยาวด้านละ 10 เมตร
 พื้นที่ของลูกบาศก์ที่ความยาวแต่ละด้านประมาณ 4.08 เมตร
 พื้นที่ของวงกลมที่มีรัศมีประมาณ 5.64 เมตร
 พื้นที่ผิวของทรงกลมที่มีรัศมีประมาณ 2.82 เมตร

 ตัวอย่าง 
 144 ตร.ม. — พื้นที่ลานมวยปล้ำสมัครเล่น (12 × 12 เมตร)
 162 ตร.ม. — พื้นที่สนามวอลเลย์บอล (9 × 18 เมตร)
 260.87 ตร.ม. — พื้นที่สนามเทนนิส
 358 ตร.ม. — พื้นที่ปีกของเครื่องบินคองคอร์ด
 420 ตร.ม. — พื้นที่สนามบาสเกตบอล (15 × 28 เมตร)
 438 ตร.ม. — พื้นที่ปีกของเครื่องบินตูโปเลฟ ตู-144 ซึ่งเป็นเครื่องบินโดยสารความเร็วเหนือเสียงแบบแรกของโลก
 521.74 ตร.ม. — พื้นที่ทั้งหมดของลำไส้เล็ก
 550 ตร.ม. — ประเทศจำลองซีแลนด์
 666⅔ ตร.ม. — 1 หมู่ (亩) เป็นหน่วยวัดพื้นที่ของจีนหน่วยหนึ่งที่ยังใช้กันอยู่ในปัจจุบัน
 819 ตร.ม. — พื้นที่ของสโตนเฮนจ์

พื้นที่ขนาดมากกว่า 1,000 ตารางเมตร
# 1 E+1 m²
1 E+1 m² เป็นอันดับของขนาด ของสิ่งที่มีพื้นที่ระหว่าง 10 ตารางเมตร ถึง 100 ตารางเมตร

พื้นที่ขนาดน้อยกว่า 10 ตารางเมตร

 10 ตารางเมตร เทียบเท่ากับ:
 1 E+1 m² หรือ 1 E1 m² หรือ 1×10 ตร.ม. ในรูป สัญกรณ์วิทยาศาสตร์
 107.6 ตารางฟุต
 พื้นที่ของสี่เหลี่ยมจัตุรัสที่มีความยาวด้านละ 3.16 เมตร
 พื้นที่ของลูกบาศก์ที่ความยาวแต่ละด้านประมาณ 1.29 เมตร
 พื้นที่ของวงกลมที่มีรัศมีประมาณ 1.78 เมตร
 พื้นที่ผิวของทรงกลมที่มีรัศมีประมาณ 0.89 เมตร

 ตัวอย่าง 
 28 ตร.ม. — พื้นที่ลานฟันดาบ
 36 ตร.ม. — พื้นที่สนามมวย
 64 ตร.ม. — พื้นที่สนามคาราเต้

พื้นที่ขนาดมากกว่า 100 ตารางเมตร
# ดัชชีโมเดนาและเรจโจ
ดัชชีโมเดนาและเรจโจ  เป็นดัชชีขนาดเล็กที่รุ่งเรืองระหว่าง ค.ศ. 1452 จนถึง ค.ศ. 1859 โดยมีช่วงที่มีได้เป็นอาณาจักรระหว่างปี ค.ศ. 1796 ถึง ค.ศ. 1814 เดิมก่อตั้งขึ้นโดยตระกูลเอสเตผู้ปกครองแฟร์ราราจนกระทั่งถึงปี ค.ศ. 1597 ในปี ค.ศ. 1796 รัฐก็ถูกยึดครองโดยกองทัพฝรั่งเศสของนโปเลียนผู้ก่อตั้งสาธารณรัฐชิสปาดานาขึ้น ดยุกคนสุดท้ายของตระกูลเอสเตกลายเป็นประมุขของอดีตดินแดนออสเตรียทางตะวันตกเฉียงใต้ของเยอรมนี (ไบรสเกา) และเสียชีวิตใน ค.ศ. 1803 จากนั้นโมเดนาก็ตกไปเป็นของลูกเขยคืออาร์ชดยุก แฟร์ดีนันด์แห่งออสเตรีย-เอสเต ซึ่งเป็นพระปิตุลาในจักรพรรดิฟรันซ์ที่ 2 แห่งโรมันอันศักดิ์สิทธิ์ เมื่อระบบนโปเลียนล่มสลายลงในปี ค.ศ. 1814 ฟรันเชสโกลูกชายของแฟร์ดีนันด์ก็กลายเป็นดยุกแห่งโมเดนา ไม่นานหลังจากนั้นฟรันเชสโกก็ได้ดินแดนมัสซาและการ์ราราจากแม่

ดยุกฮับส์บูร์กถูกขับจากตำแหน่งอยู่ชั่วระยะหนึ่งระหว่างปี ค.ศ. 1831 ถึงปี ค.ศ. 1848 แต่ก็ได้กลับมาหลังจากนั้น หลังจากสงครามฝรั่งเศส-พีดมอนต์ในการต่อต้านออสเตรียในปี ค.ศ. 1859 ดยุกก็ถูกบังคับให้หนีอีกครั้ง ในเดือนธันวาคม ค.ศ. 1859 โมเดนาก็รวมกับตอสคานาและปาร์มาเป็นสหมณฑลอิตาลีกลางที่ถูกผนวกเข้าเป็นส่วนหนึ่งของราชอาณาจักรซาร์ดิเนียในเดือนมีนาคม ค.ศ. 1860
# เยอ
เยอ หรือเผ่าเยอ อพยพย้ายถิ่นฐานมาจาก ประเทศจีนตอนบน ซึ่งไม่ทราบแน่ชัดว่าย้ายมาก่อน หรือหลังสมัยกรุงศรีอยุธยา ซึ่งคนเผ่าเยอ ย้ายมาถึงจังหวัดศรีสะเกษ ตั้งถิ่นฐานอยู่ใน อำเภอราษีไศล จังหวัดศรีสะเกษ 

ต่อมาเกิดโรคระบาดจึงได้ได้แบ่งออกเป็นหลาย 4 กลุ่ม ย้ายถิ่นที่อยู่ใหม่ กลุ่มแรก เดินทางไปตั้งถิ่นฐานอยู่ที่เมืองปราสาทเยอ ซึ่งในปัจจุบัน คือบ้านปราสาทเยอ ตั้งอยู่ใน อำเภอไพรบึง จังหวัดศรีสะเกษ  กลุ่มที่ 2 ได้ย้ายไปตั้งถิ่นฐานใน อำเภออุทุมพรพิสัย และอำเภอห้วยทับทัน ส่วนกลุ่มที่ 3 และกลุ่มที่ 4 อาศัยอยู่ใน อำเภอเมืองศรีสะเกษ จังหวัดศรีสะเกษ ในปัจจุบัน ชื่อหมู่บ้านว่า บ้านขมิ้น อยู่ใน ตำบลทุ่ม อำเภอเมืองศรีสะเกษ จังหวัดศรีสะเกษ และบ้านโพนค้อ ตำบลโพนค้อ อำเภอเมืองศรีสะเกษ จังหวัดศรีสะเกษ

 ภาษา 
คาดว่าภาษาเยอได้รับภาษามาจากชาวกูย ภาษาเยอเป็นภาษาที่มีเอกลักษณ์เฉพาะตัว คำส่วนมากจะออกเสียงสามัญในประโยคบอกเล่าอย่างภาษาตระกูลขร้า-ไท แต่ในประโยคคำถาม พยางค์สุดท้ายจะเป็นเสียงตรีหรือจัตวา

ส่วนภาษาเยอจะรวมภาษาตระกูลภาษาออสโตรเอเชียติกกับภาษาตระกูลขร้า-ไท ผสมกันจากที่ภาษาตระกูลออสโตรเอเชียติกจะไม่มีเสียงวรรณยุกต์ มาใส่เสียงวรรณยุกต์ตามภาษาตระกูลขร้า-ไท 

ในปัจจุบัน ภาษาเยอได้เปลี่ยนไปตามยุคสมัย และกลายเป็นภาษาเยอสมัยใหม่ เช่น จะมีบางคำที่เป็นภาษาไทยบ้าง เช่น ฮัวใจ (หัวใจ) ภาษาอีสานบ้าง และภาษาที่เรียกสิ่งของที่ไม่เคยมีมาในสมัยโบราณ

 วัฒนธรรม 
การแต่งตัวของชาวเผ่าเยอ ในดั้งเดิม ผู้ชายใส่เชิ้ตไม่มีคอปก สีกรมท่า กางเกงขายาว สีกรมท่า และมีผ้าขาวม้ามัดเอว ผู้หญิง ใส่เสื้อสีดำเทา ใส่ผ้าไหม(ผ้าถง)สีดำ และสีกรมท่า หรือสีอื่น ๆ และมีผ้าไหมพาดผ่านไหล่ซ้ายลงไปบรรจบกัน บริเวร เอวด้านขวา
คนเผ่าเยอแท้ทุกคน จะมีสีผิวเหลืองขาว เหมือนจีน

คนเผ่าเยอชอบอยู่รวมกันเป็นกลุ่ม ๆ เห็นได้จากการปลูกบ้านเป็นกลุ่ม ลักษณะของบ้าน จะเป็นบ้านสองชั้น ใต้ถุนโล่งเพื่อใช้เลี้ยงควาย หรือวัว หลังคาจะทำจากฟางข้าว ผนังหรือกั้นห้อง จะเป็นไม้ใผ่สาน ซึ่งในปัจจุบันไม่มีให้เห็นแล้ว ส่วนเสาและพื้นบ้าน จะเป็นไม้เนื้อแข็งทั่วไป

 ประเพณี 
ประเพณีและวัฒนธรรมของเผ่าเยอ ได้แก่ 

 บุญข้าวสาก เป็นประเภณีที่มีขึ้นหลังจากการดำนาเสร็จสิ้น ประมาณเดือน สิงหาคม
 บุญข้าวจี่ มีขึ้นหลังจากเก็บเกี่ยวเสร็จ ประมาณเดือนช่วงวันเพ็ญเดือน 3 เป็นวันมาฆบูชา รุ่งขึ้นวันแรม 1 ค่ำ

นอกจากนี้ยังมีประเพณีอื่น ๆ ซึ่ได้รับอิทธิพลจากประเพณีของชาวพื้นถิ่นรอบ ๆ นั้น รวมไปถึง วัฒนธรรมไทยเกือบทั้งหมด

 ศาสนา 
คนในเผ่าเยอนับถือศาสนาพุทธเป็นหลัก และมีความเชื่อในศาสนาพราหมณ์-ฮินดูบ้าง เช่น การบายศรีสู่ขวัญ การขึ้นบ้านใหม่ การแต่งงาน และอื่น ๆ อาจมีบางครอบครัว นับถือผีบ้านหรือผีบรรพบุรุษ และจะมีการรำแถน (รำผีฟ้า) เพื่อบวงสรวง เชื่อกันว่า จะทำให้ลูกหลานอยู่ดีไม่มีโรคเบียดเบียน

สังเกตจากเรื่องอาถรรพณ์ที่ไม่น่าเชื่อ บางคนป่วยโดยไม่รู้สาเหตุ พาไปหาหมอที่โรงพยาบาล ก็ตรวจไม่พบว่าเป็นโรคอะไรทั้งนั้น คน ๆ นั้น สบายดีตอนหาหมอ แต่พอตอนอยู่ที่บ้าน กลับป่วยทรุดหนัก ว่ากันว่าบรรพบุรษเป็นผู้กระทำ จึงทำให้มีการรำแถนเพื่อบวงสรวง คนป่วยคนนั้นก็หายวันหายคืน
   
ผู้ชายที่บวชและสึกออกมาจากบวชเณร จะเรียกนำหน้าชื่อว่า เซียง และผู้ที่สึกออกมาจากบวชพระ จะเรียกนำหน้าชื่อว่า ญีมอม (ทิศ)
# ชิโมกิตาซาวะ
เป็นย่านหนึ่งในแขวงเซตางายะ กรุงโตเกียว ประกอบด้วยพื้นที่รอบสถานีรถไฟชิโมกิตาซาวะ ซึ่งรถไฟสายโอดากิวและสายเคโออิโนกาชิระมาตัดกัน ย่านนี้รู้จักกันในอีกชื่อหนึ่งว่า "ชิโมกิตะ" เป็นศูนย์กลางของโรงละครเวทีและสถานแสดงดนตรีสด อย่างเช่นอาคารโรงละครฮนดาเกกิโจ ที่มีประวัติมายาวนาน และยังเป็นย่านที่เป็นที่นิยมของนักเรียนและวัยรุ่นหนุ่มสาว เนื่องจากเต็มไปด้วยร้านกาแฟ ร้านค้าแฟชั่นที่มีเอกลักษณ์เฉพาะ และร้านค้าเกี่ยวกับดนตรี

เมื่อ พ.ศ. 2547 สภาของแขวงเซตางายะได้ประกาศแผนการพัฒนาพื้นที่ของย่านนี้ อย่างเช่นการก่อสร้างตึกสูงหลายหลัง และการขยายถนนสายที่ 54 ให้ตัดข้ามย่าน เนื่องจากปัจจุบันถนนสายต่าง ๆ แคบมากและมีแยกตัดกันหลายแห่ง อีกทั้งยังมีซอยเล็ก ๆ อีกมากมาย แต่เนื่องจากผู้อาศัยและนักท่องเที่ยวหลายคนเห็นว่าถนนลักษณะนี้เป็นเสน่ห์อย่างหนึ่งของชิโมกิตาซาวะ จึงเกิดความขัดแย้งต่อแผนการพัฒนาอยู่บ้าง."Splitting a Hip Neighborhood, in More Ways Than One" by Martin Fackler, The New York Times, October 1 2006.
# ราชอาณาจักรอิตาลี (นโปเลียน)
ราชอาณาจักรอิตาลี (,) เป็นราชอาณาจักรของจักรวรรดิฝรั่งเศสที่ก่อตั้งขึ้นโดยนโปเลียนทางตอนเหนือของอิตาลีในปี ค.ศ. 1805 และสิ้นสุดลงในปี ค.ศ. 1814 เมื่อนโปเลียนได้รับความพ่ายแพ้ 

ราชอาณาจักรอิตาลีเกิดขึ้นจากสาธารณรัฐอิตาลีที่มีนโปเลียนเป็นประธานาธิบดีได้รับการประกาศให้เป็นราชอาณาจักรโดยมีนโปเลียนเป็นพระมหากษัตริย์และ เออแฌน เดอ โบอาร์เนส์ (Eugène de Beauharnais) เป็นอุปราช นโปเลียนทรงได้รับการสวมมงกุฎเป็นกษัตริย์ที่มหาวิหารมิลานCATHOLIC ENCYCLOPEDIA: Milanด้วยมงกุฎเหล็กแห่งลอมบาร์ดี

 รัฐธรรมนูญ 

 กองทัพ 

 การล่มสลาย
# ราชอาณาจักรเว็สท์ฟาเลิน
ราชอาณาจักรเว็สท์ฟาเลิน  ก่อตั้งขึ้นในปี 1807 ภายหลังจักรวรรดิฝรั่งเศสได้รับดินแดนส่วนนี้จากราชอาณาจักรปรัสเซียตามผลของสนธิสัญญาทิลซิท 

เมื่อจักรพรรดินโปเลียนได้รับดินแดนส่วนนี้มาจากปรัสเซีย ก็รวบรวมรัฐเล็กน้อยในดินแดนส่วนนี้เข้าด้วยกัน (ประกอบด้วยราชรัฐฮันโนเฟอร์, ราชรัฐเฮ็สเซิน และราชรัฐเบราน์ชไวค์-ว็อลเฟินบึทเทิล) และสถาปนาเป็น ราชอาณาจักรเว็สท์ฟาเลิน โดยมีเฌโรม โบนาปาร์ต (อนุชาของนโปเลียน) เป็นกษัตริย์แห่งเว็สท์ฟาเลิน 

อาณาจักรแห่งนี้มีเมืองหลวงอยู่ที่คัสเซิล นโปเลียนมีความมุ่งหมายให้อาณาจักรแห่งนี้เป็นรัฐสมัยใหม่ซึ่งใช้ระบอบกษัตริย์ภายใต้รัฐธรรมนูญ มีการให้สิทธิบุรุษเท่าเทียม มีการเลิกระบบทาสติดที่ดิน แม้อาณาจักรนี้ได้รับการตั้งชื่อว่าเว็สท์ฟาเลิน แต่ไม่ค่อยมีความเกี่ยวข้องกับเว็สท์ฟาเลินตามภูมิศาสตร์เท่าใดนัก

ราชอาณาจักรเว็สท์ฟาเลินสิ้นสุดในปี 1813 จากการถูกยึดครองโดยกองทัพพันธมิตรในสงครามสหสัมพันธมิตรครั้งที่หก พื้นที่เดิมของอาณาจักรแห่งนี้ก็แตกออกเป็นหลายรัฐ บางส่วนก็กลับคืนสู่ปรัสเซีย
# แคนแคน
thumb|ภาพการเต้นแคนแคนที่มูแลงรูจ โดยตูลูส-โลแตร็ก ปี 1889
thumb|right|Offenbach Can-can
แคนแคน (, ก็องก็อง  แปลว่า อื้อฉาว) เป็นรูปแบบการแสดงเต้นระบำในห้องโถง ประกอบดนตรีจังหวะเต้นรำ โดยใช้นักเต้นสตรีสวมกระโปรงยาว มีกระโปรงลูกไม้ซับใน สวมถุงน่องและรองเท้าส้นสูง  นักเต้นจะเต้นด้วยท่าทางยั่วยวนผู้ชมที่เป็นชาย โดยเปิดชายกระโปรงให้เห็นกางเกงชั้นใน และเตะขาขึ้นสูง หรือกระโดดแยกขา สลับกับการเคลื่อนไหวร่างกาย http://www.merriam-webster.com/dictionary/cancan

ดนตรีที่ใช้ประกอบการเต้น มักใช้เพลงกาล็อพ (galop, ม้าควบ) ในจังหวะ 2/4 เพลงที่นิยมใช้ คือเพลง Orpheus in the Underworld ของชาก ออฟเฟนบาค หรือเพลงอื่นๆ ของโยฮันน์ ชเตราสส์ ที่สอง

การเต้นแบบแคนแคนเกิดขึ้นครั้งแรกราวทศวรรษ 1830 การเต้นบอลรูมของชนชั้นผู้ใช้แรงงานในย่านมงต์ปาร์นาส กรุงปารีส ประเทศฝรั่งเศส โดยนักเต้นชาย แต่เป็นที่นิยมเต้นในช่วงทศวรรษ 1890 เป็นการเต้นแสดงโดยนักเต้นหญิง โดยเฉพาะการแสดงที่โรงละครมูแลงรูจ ที่ตั้งอยู่ในย่านโคมแดงในมงมาร์ต  นักเต้นหญิงที่มีชื่อเสียง เช่น La Goulue และ Jane Avril ที่มีปรากฏอยู่ในภาพวาดแบบโพสต์อิมเพรสชันนิสม์ของอองรี เดอ ตูลูส-โลแตร็ก เป็นจำนวนมาก

การเต้นแคนแคนที่มูแลงรูจเป็นที่นิยมจนถึงทศวรรษ 1920 และเป็นที่รู้จักในวงกว้างจากละครเวทีเรื่อง Can-can (1953) โดยโคล พอร์ตเตอร์ Rousing "Can-Can" puts the kick back in vintage show http://www.chitarivera.com/productions/cancan.htmจัดแสดงที่บรอดเวย์ และเวสต์เอนด์   และภาพยนตร์ในปี 1960 นำแสดงโดยแฟรงก์ ซินาตรา และเชอร์ลี แมคเลน http://www.imdb.com/title/tt0053690/THEATER REVIEW; Patti LuPone Shows She Still Can Can
# แอร์สยาม
แอร์สยาม เป็นสายการบินที่มีฐานการบินในประเทศไทย เปิดให้บริการตั้งแต่ พ.ศ. 2508 ถึง 2519

ประวัติ
สายการบินแอร์สยามก่อตั้งขึ้นใน พ.ศ. 2508 โดยพระวรวงศ์เธอ พระองค์เจ้าวรานนท์ธวัช และมีเจ้ากอแก้วประกายกาวิล ณ เชียงใหม่ เจ้านายฝ่ายเหนือร่วมบริหารงานในช่วงหนึ่ง 
  ภายใต้ชื่อ Varan Air-Siam แต่ได้เริ่มให้บริการใน พ.ศ. 2512 ด้วยเครื่องบิน แมคดอนเนลล์ดักลาส ดีซี-4 เนื่องจากในระยะแรกสายการบินนี้ยังไม่มีเครื่องบินให้บริการ  หลังจากนั้นแอร์สยามได้เปิดเส้นทางการบินไปยังฮ่องกง ด้วยเครื่องบิน แมคดอนเนลล์ดักลาส ดีซี-4 หลังจากนั้นใน พ.ศ. 2514 ก็ได้เปิดเส้นทางการบินระหว่าง กรุงเทพมหานคร - ลอสแอนเจลิส ด้วยเครื่องบินดักลาส ดีซี-8-63 พร้อมผู้โดยสารเต็มลำ แต่เส้นทางการบินดังกล่าวได้ถูกเลิกในอีก 10 เดือนให้หลัง เพราะมีผู้โดยสารน้อยและมีการแข่งขันที่สูงAirlines Remembered by B I Hengi, published by Midland Books

ในระยะต่อมา สายการบินได้ใช้เครื่องบินรุ่น BAC-1-11 สำหรับเที่ยวบินไปยังฮ่องกง และได้เช่าเครื่องบินโบอิ้ง 707-131 เพื่อเปิดเส้นทางการบินไปยังกรุงโตเกียว หลังจากที่สายการบินเริ่มขยายตัวนั้น ได้มีการสั่งซื้อเครื่องบินดักลาส ดีซี-10-30 1 ลำ, แอร์บัส เอ300-บี2-1ซี 1 ลำ, โบอิ้ง 747-148 2 ลำ และ โบอิ้ง 747-206(บี) 1 ลำ 

ด้วยเหตุที่ธุรกิจการบินในประเทศไทยได้เจริญเติบโตอย่างมาก และแอร์สยามถูกกดดันอย่างหนักจากนโยบายของทางรัฐบาลไทย ที่จะไม่ให้สายการบินอื่นมาบินในเส้นทางเดียวกันกับสายการบินไทย ซึ่งเป็นสายการบินประจำชาติ สถานการณ์ดังกล่าวทำให้แอร์สยามมีต้นทุนที่สูงมากในการให้บริการ ส่งผลให้แอร์สยามเกิดปัญหาขาดสภาพคล่องทางการเงินอย่างหนัก ทำให้บริษัทที่ให้เช่าเครื่องบินพากันเอาเครื่องบินกลับ บริษัท Air Siam จึงล้มละลายและเลิกทำการบินเมื่อวันที่ 4 กุมภาพันธ์ พ.ศ. 2520 เนื่องจากรัฐบาลยึดใบอนุญาต

จุดหมายปลายทาง 
ตลอดประวัติศาสตร์ แอร์สยามให้บริการปลายทางต่อไปนี้:
 
 ฮ่องกงท่าอากาศยานไขตั๊ก
 
 โตเกียวท่าอากาศยานฮาเนดะ
 
 กรุงเทพฯท่าอากาศยานดอนเมือง (ฐานการบิน)
 
 โฮโนลูลูท่าอากาศยานนานาชาติโฮโนลูลู

 ฝูงบิน 
เครื่องบินที่สายการบินแอร์สยามให้บริการแก่ผู้โดยสารมีทั้งหมด 10 ลำ ดังนี้
 ดักลาส ดีซี-4 จำนวน 1 ลำ
 BAC-1-11 จำนวน 1 ลำ
 โบอิ้ง 707-131 จำนวน 2 ลำ
 ดักลาส ดีซี-8-63 จำนวน 1 ลำ
 ดักลาส ดีซี-10-30 จำนวน 1 ลำ
 แอร์บัส เอ300-บี2-1ซี จำนวน 1 ลำ
 โบอิ้ง 747-148 จำนวน 2 ลำ
 โบอิ้ง 747-206(บี) จำนวน 1 ลำ
# อาเมเรีย จาคอป
อาเมเรีย จาคอป (10 ตุลาคม พ.ศ. 2531 —)  เป็นนักแสดงและผู้ชนะการประกวดมิสทีนไทยแลนด์ ปี 2006 มีผลงานภาพยนตร์เรื่อง เดอะกิ๊ก 2 และแสดงนำในละครช่อง 7 สีเรื่อง ธิดาวานรเล่นว่า "ธิดาวานร" ได้ชื่อว่าเป็น "เอมี่ธิดาวานร " และได้รับฉายา (แม่มา แม่มา)และ ธิดาวานรภาค 2 จบการศึกษาระดับมัธยมจากโรงเรียนสตรีภูเก็ต และสำเร็จการศึกษาคณะนิเทศศาสตร์ มหาวิทยาลัยเกริกเอมี่-อาเมเรีย%20ขอพักรักโสดจนชิน เป็นลูกครึ่งไทย - ฮอลแลนด์

 ประวัติ 
เอมี่ ถือได้ว่าเป็นชาวภูเก็ตโดยกำเนิด เพราะเธอเติบโตและศึกษาเล่าเรียนอยู่ที่นั่น และครอบครัวยังทำธุรกิจส่วนตัวด้วยการเปิดโรงแรมอยู่ที่หาดกมลา จังหวัดภูเก็ต เป็นบุตรของนายยัน โจฮันนาส และนางลำดวน จาคอป ส่วนการก้าวเข้ามาในวงการบันเทิงนั้น เธอแจ้งเกิดมาจากเวทีการประกวดมิสทีนไทยแลนด์ จากคำชักชวนของเพื่อน ๆ บวกกับการอยากเข้ามาทำงานในวงการบันเทิง จึงทำให้เธอตัดสินใจเข้าประกวด และท้ายที่สุดเธอก็สามารถคว้าตำแหน่งมิสทีนไทยแลนด์ ปี 2006 มาครองได้สำเร็จเปลือยใจ อาเมเรีย จาคอป นางเอก ธิดาวานร

ปี 2556 กลับหวนคืนจอละครอีกครั้ง สำหรับสาว "'เอมี่ อาเมเรีย จาคอป"' หลังจากหายหน้าหายตาไปเรียน พร้อมทั้งช่วยธุรกิจที่บ้าน ล่าสุดเจ้าตัวก็ออกมาบอกว่า ไม่ได้ต่อสัญญากับช่อง 7 แล้ว เพราะทำใจผู้ใหญ่ดันเด็กใหม่มากกว่า กลับมาเล่นละครอีกครั้ง ห่างไป 1 ปี

ปี 2557 อาเมเรีย จาคอป ได้เซ็นสัญญากับค่ายบรอดคาซท์ ไทย เทเลวิชั่น เป็นเวลา 5 ปี เธอก็มีผลงานสองเรื่อง น้องใหม่ร้ายบริสุทธิ์ และ กามเทพหรรษา

 ประสบอุบัติเหตุ 
เมื่อวันที่ 24 พฤศจิกายน 2552 นางเอกสาวดาวรุ่งในบท "อิยะวดี" จากละครดัง "ธิดาวานร" อย่าง "เอมี่ อาเมเรีย จาคอป" ประสบอุบัติเหตุรถชนเสาไฟฟ้าอย่างรุนแรง ทำให้ได้รับบาดเจ็บสาหัส มีอาการเลือดคั่งในสมอง ร่างกายบอบช้ำ เป็นตายเท่ากัน ต้องใช้เวลาพักฟื้นเป็นปี นับเป็นจุดเปลี่ยนในชีวิตของนางเอกสาวคนนี้ และเหตุดังกล่าวยังเกิดเป็นกระแสวิจารณ์เกี่ยวกับระบบถ่ายทำละคร "ถ่ายไปออกอากาศไป" อีกด้วย

 ผลงาน 
 ละครโทรทัศน์ 

 ละครโทรทัศน์ทั้งหมดด้านล่างนี้ออกอากาศทางสถานีโทรทัศน์สีกองทัพบกช่อง 7
 ผลงานละคร ปี พ.ศ.  เรื่อง  รับบทเป็น คู่กับ หมายเหตุ พ.ศ. 2551  ธิดาวานร  อิยะวดี / กาสลอง วงศกร ปรมัตถากร นางเอกเรื่องแรก พ.ศ. 2552  ธิดาวานร 2 อิยะวดี / เจ้าหญิงทรายคำ วงศกร ปรมัตถากรตอน...ขุมทรัพย์สุสานอัญมณี พ.ศ. 2553  สาวน้อยมหัศจรรย์ Wonder G  วันใส / Wonder G (G) ธีรภัทร์ แย้มศรี นางเอก พ.ศ. 2554  ธิดาวานร 3 อิยะวดี / กาสลอง วงศกร ปรมัตถากร นางเอก พ.ศ. 2555  มนต์รักแก้บน  ตุ้งติ้ง ธีรภัทร์ แย้มศรี นางเอกรอง

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์ไทยทีวีสีช่อง 3
 ผลงานละคร ปี พ.ศ.  เรื่อง  รับบทเป็น  หมายเหตุ พ.ศ. 2559  น้องใหม่ร้ายบริสุทธิ์  อาจรย์อลิสา   ตอน...ครูฝึกสอนคนใหม่,ครูฝึกไม่สอน,รักต้องเรียน,คุณครูที่รัก พ.ศ. 2560  กามเทพหรรษา  สวย  ละครซีรีส์ชุด The Cupids บริษัทรักอุตลุด

 ละครโทรทัศน์ทั้งหมดด้านล่างนี้ออกอากาศทางสถานีวิทยุโทรทัศน์กองทัพบกช่อง 5
 ผลงานละคร พ.ศ. 2557  ศีล 5 คนกล้าท้าอธรรม  มิ้น (รับเชิญ)  ตอน...เกลียดคนสวย พ.ศ. 2560  ต้นไม้ของพ่อ  พิม  

 ผลงานละครสั้น 
 พ.ศ. 2555 ฟ้ามีตา ตอน ทำไมต้องเธอ ช่อง 7

 ภาพยนตร์ 
 ผลงานภาพยนตร์ ปี พ.ศ.  เรื่อง  รับบทเป็น พ.ศ. 2550  เดอะ กิ๊ก 2  แอ้ม

 รางวัลที่ได้รับ 
 มิสทีนไทยแลนด์ ปี 2006
 ท็อปอวอร์ด 2008 สาขาดาวรุ่งหญิงยอดเยี่ยม
 พ.ศ. 2560 – รางวัลสยามมโนรีและอภิชาตบุตร จากสภาศิลปวัฒนธรรมจิตตานุภาพเผย "เอมี่ อาเมเรีย" เพิ่งรับรางวัลอภิชาตบุตรรวมใจภักดิ์ - โพสต์ทูเดย์ ข่าวบันเทิง'เอมี่'ก่อนถูกจับเพิ่งรับรางวัล เวทีเดียวกับ'เก่ง เกียร์อาร์' - เดลินิวส์
 อ้างอิง
# หยาดเพชร
หยาดเพชร เป็นเพลงแนวลูกกรุง ขับร้องโดย ชรินทร์ นันทนาคร แต่งคำร้องโดย ชาลี อินทรวิจิตร และทำนองโดย สมาน กาญจนะผลิน เป็นเพลงประกอบภาพยนตร์เรื่อง เงิน เงิน เงิน (พ.ศ. 2508) ซึ่งเป็นภาพยนตร์ที่นำแสดงโดย มิตร ชัยบัญชา คู่กับเพชรา เชาวราษฎร์ มีดาราสมทบคือชรินทร์ นันทนาคร และสุมาลี ทองหล่อ เพลงนี้ในภาพยนตร์แสดงความอาลัยที่ต้องจากคู่นางรอง (สุมาลี)

ที่มาของเพลงนี้ ชาลี อินทรวิจิตร ผู้แต่งเล่าให้ฟังว่า 

 

เพลง "หยาดเพชร" นั้นเป็นนามเพลงที่ได้รับการประทานจากพระเจ้าวรวงศ์เธอ พระองค์เจ้าอนุสรมงคลการ ให้ชาลี อินทรวิจิตร และสมาน กาญจนผลิน นำไปแต่งพิสุทธินี, "ชรินทร์ นันทนาคร", นิตยสารลิปส์ ฉบับปักษ์หลังมกราคม 2553 หน้า 178-185

เพลงนี้มีการนำกลับมาขับร้องใหม่หลายครั้ง โดยในครั้งล่าสุดใช้ในเพลงประกอบ ภาพยนตร์โฆษณา ลิปสติก ไดมอนด์ นัมเบอร์ วัน ของมิสทีน ที่เป็นการปรากฏตัวของเพชรา เชาวราษฎร์ ในโฆษณาทางโทรทัศน์ครั้งแรกในรอบ 30 ปี ขับร้องโดยศุกลวัฒน์ คณารศเต็มตาปลื้มใจ เพชรา เชาวราษฎร์...กลับมาแล้ว 

 นักร้องที่เคยขับร้องเพลงนี้ 
 สุรสีห์ อิทธิกุล ประกอบภาพยนตร์เรื่อง เงิน เงิน เงิน (2526) อัลบั้ม เงิน เงิน เงิน โดย ศิลปิน บัตเตอร์ฟลาย 
 สุเทพ วงศ์กำแหง จากอัลบั้ม อภิมหาอมตะนิรันดร์กาล
 ชรัมภ์ เทพชัย 
 ทรงสิทธิ์ รุ่งนพคุณศรี ประกอบละครเรื่อง เงิน เงิน เงิน (2540) 
 เกียรติกมล ล่าทา ประกอบละครเวที เงิน เงิน เงิน (2550) จากอัลบั้ม เพลงประกอบละครเวทีเอเอฟเดอะมิวสิเคิล ตอน เงิน เงิน เงิน 
 สุกฤษฎิ์ วิเศษแก้ว ประกอบละครเรื่อง พระจันทร์สีรุ้ง (2552) 
 ศรราม เทพพิทักษ์ ประกอบละครเรื่อง ปริศนา (2558) 
 นภัทร อินทร์ใจเอื้อ ประกอบละครเรื่อง ลูกกรุง (2562) 
 กิตติคุณ เชียรสงค์ 
 ยุรนันท์ ภมรมนตรี 
 โอภาส ทศพร 
 ธงไชย แมคอินไตย์ 
 อรวี สัจจานนท์ 
 อุเทน พรหมมินทร์ จากอัลบั้ม กล่อมกรุง ชุดที่ 1 คิดถึง (2542) 
 ฝน ธนสุนทร จากอัลบั้ม ฝนฝากรัก ชุดพิเศษ (2549) 
 ศุกลวัฒน์ คณารศ ประกอบภาพยนตร์โฆษณามิสทีน 
 วิชญาณี เปียกลิ่น ประกอบซีรีส์ เรื่อง The Loyal Pin ปิ่นภักดิ์
 ฯลฯ
# เอบิซุ (โตเกียว)
thumb|right|รูปหล่อของเทพเอบิซุที่หน้าสถานีรถไฟเอบิซุ
thumb|Yebisu Garden Place มองจากหอคอยโตเกียว
thumb|Yebisu Garden Place

เอบิซุ  เป็นย่านหนึ่งในเขตชิบูยะในกรุงโตเกียว ประเทศญี่ปุ่น ใกล้กับย่านรปปงงิและชิบูยะส่วนกลาง เดินทางเข้าถึงได้สะดวกโดยรถไฟสายยามาโนเตะ และสายฮิบิยะ ซึ่งจะจอดที่สถานีรถไฟเอบิซุ จากสถานีสามารถเดินเท้าเข้าถึงย่านนี้ได้อย่างสะดวก มีร้านเครื่องแต่งกายนำสมัย ร้านเหล้าองุ่น และร้านขายขนม เช่นเดียวกับย่านนำสมัยอย่างไดกังยามะและฮิโรโอะ

สถานที่ท่องเที่ยวหลักของย่านเอบิซุจะอยู่รอบ Yebisu Garden Place และโรงแรมเวสติน เดินเท้าได้จากทางออกด้านตะวันออกของสถานีเอบิซุผ่านทาง Yebisu Skywalk ตัวอย่างสถานที่ท่องเที่ยวสำคัญ เช่น สำนักงานใหญ่ของ Sapporo Breweries พิพิธภัณฑ์เบียร์เอบิซุ และ Tokyo Metropolitan Museum of Photography

เอบิซุเป็นจุดเปลี่ยนรถไฟของผู้ใช้บริการสายยะมะโนะเตะและฮิบิยะ จึงมีบาร์และร้านอาหารมากมาย ตั้งแต่ร้านอาหารแบบอิซากายะ ไปจนถึงผับแบบอังกฤษ รวมถึงบาร์ยืนดื่มแบบดั้งเดิมหรือทาจิโนมิ ร้านอาหารเหล่านี้ส่วนใหญ่ตั้งอยู่ในย่านเก่าที่อยู่ถัดจากทางออกด้านตะวันตกของสถานีรถไฟ แยกออกจากถนนโคมาซาวะ อาคาร Yebisu Garden Place Tower มีจุดชมทิวทัศน์ของกรุงโตเกียวอยู่บนภัตตาคารบนชั้นที่ 38

เอบิซุถือกำเนิดขึ้นเมื่อประมาณ พ.ศ. 2471]โดยขณะนั้นเป็นชุมชนที่พัฒนาขึ้นรอบๆอาคารของ Japan Beer Brewery Company ซึ่ง Yebisu Garden Place ตั้งอยู่ในปัจจุบัน Yebisu Beer ก่อตั้งขึ้นเมื่อ พ.ศ. 2433 โดย Japan Beer ตั้งชื่อตามเทพเอบิซุ หนึ่งในเจ็ดเทพแห่งโชคลาภของญี่ปุ่น และเป็นเบียร์ที่เป็นที่นิยมของคนในท้องที่มายาวนาน ย่านนี้ได้ชื่อตามสถานีรถไฟที่สร้างขึ้นโดย Japan Beer Brewery Company เมื่อ พ.ศ. 2444 เพื่ออำนวยความสะดวกในการขนส่งเบียร์ ตั้งแต่นั้น Japan Beer ได้จัดระบบองค์กรใหม่และเปลี่ยนชื่อเป็น Sapporo Breweries Ltd. หลังจากที่โรงกลั่นเบียร์ถูกย้ายออกไปที่ชิบะเมื่อ พ.ศ. 2531 พื้นที่นี้ได้พัฒนาใหม่เป็น Yebisu Garden Place และเปิดสำหรับประชาชนทั่วไปใน พ.ศ. 2537

คำว่า "Yebisu" เป็นการสะกดแบบโบราณ ซึ่งจะออกเสียงเช่นเดียวกับ "Ebisu" ไม่ว่าจะมี "Y" หรือไม่
# กองทัพใหญ่
กองทัพใหญ่ หรือ ลากร็องด์อาเม (, ในภาษาอังกฤษมักแปลว่า "the Great Army" หรือ "the Grand Army") เป็นชื่อของกองทัพฝรั่งเศสในยุคสงครามนโปเลียน กองทัพนี้เริ่มเข้ามามีบทบาทในประวัติศาสตร์ในปี ค.ศ. 1805 เมื่อจักรพรรดินโปเลียนที่ 1 แห่งฝรั่งเศส ได้ตั้งชื่อของกองทัพที่พระองค์ทรงรวบรวมจากชายฝั่งของประเทศฝรั่งเศสแถบช่องแคบอังกฤษเพื่อเตรียมการรุกรานเกาะบริเตนใหญ่ แต่แผนการดังการกลับล้มเหลวเนื่องจากการพ่ายแพ่ในยุทธนาวีทราฟัลการ์ ภายหลังพระองค์ได้ฟื้นฟูกองทัพใหญ่ขึ้นมาอีกครั้งทางด้านตะวันออกของประเทศ เพื่อเปิดฉากการรบต่อจักรวรรดิออสเตรียและจักรวรรดิรัสเซียในปีเดียวกัน

ยศทหารกองทัพใหญ่
 จอมพลแห่งจักรวรรดิ (Maréchal d'Empire)
 พลเอก (Général de division)
 พลโท (Général de brigade)
 พันเอก (Chef de brigade)
 พันโท (Chef de bataillon)
 ร้อยเอก (Capitaine)
 ร้อยโท (Lieutenant)
 ร้อยตรี (Sous-lieutenant)
# ฟอลีแบร์แฌร์
ฟอลีแบร์แฌร์  เป็นไนต์คลับตั้งอยู่ที่สี่แยกถนนเทรวีซ (Trévise) กับถนนรีเช (Richer) เขตที่ 9 ในกรุงปารีส มีชื่อเสียงในช่วงคริสต์ทศวรรษ 1890 ถึง 1920 ในด้านการเป็นคู่แข่งของคลับมูแลงรูจ ในแสดงระบำแคนแคน  ดนตรีและกายกรรม

ฟอลีแบร์แฌร์เปิดดำเนินการตั้งแต่ ค.ศ. 1869 ใช้ชื่อว่า Folies Trévise ตามชื่อถนนที่ตั้งอยู่ ต่อมาได้เปลี่ยนชื่อเป็น Folies Bergère ในปี ค.ศ. 1872 ตามชื่อถนนแบร์แฌร์ (Bergère) ที่อยู่ใกล้กัน เนื่องจากดยุกแห่งเทรวีซ ไม่พอใจที่ชื่อของตนถูกนำไปตั้งชื่อสถานบริการA Brief History of the Folies-Bergère  Art & Architecture

การแสดงของฟอลีแบร์แฌร์ ได้รับความนิยมในหมู่ผู้ชมเพศชาย เนื่องจากนักเต้นหญิงจะนุ่งน้อยห่มน้อย มีการแสดงเปลือยอก บางครั้งถึงกับเปลือยกายทั้งตัว

ภาพสีน้ำมันชิ้นสุดท้ายของเอดัวร์ มาแน ในปี ค.ศ. 1883 ชื่อ Un bar aux Folies Bergère (บาร์ที่ฟอลีแบร์แฌร์) วาดที่ไนต์คลับแห่งนี้ เป็นภาพบาร์เทนเดอร์หญิงยืนประจำอยู่ที่เคาน์เตอร์บาร์ เป็นผลงานชิ้นหนึ่งของมาแนที่ได้รับความนิยม http://www.guardian.co.uk/culture/2000/oct/21/art
# บาบุลมันดับ
บาบุลมันดับ (,)Wehr's Arabic-English Dictionary, 1960. เป็นช่องแคบอยู่ทางใต้สุดของทะเลแดง ตั้งอยู่ระหว่างประเทศเยเมนในคาบสมุทรอาหรับ กับประเทศจิบูตีและประเทศเอริเทรียในแอฟริกาตะวันออก

ชื่อ
thumb|right|แผนที่ความลึกน้ำของทะเลแดง โดยบาบุลมันดับอยู่ทางล่างขวา
ช่องแคบได้ชื่อมาจากความอันตรายในการเดินทางผ่านบริเวณนี้ หรือตามตำนานอาหรับที่ว่ามีผู้ที่จมน้ำจากแผ่นดินไหวที่แยกคาบสมุทรอาหรับจากจะงอยแอฟริกา

ประวัติ
บาบุลมันดับเป็นส่วนหนึ่งของเส้นทางเดินเรือระหว่างทวีปยุโรปกับทวีปเอเชียมาตั้งแต่โบราณ ตั้งแต่ก่อนการขุดคลองสุเอซ โดยจากคาบสมุทรไซนาย ผ่านทะเลแดง จะต้องผ่านบาบุลมันดับก่อนเข้าสู่อ่าวเอเดน ทะเลอาหรับ และมหาสมุทรอินเดีย ในปี ค.ศ. 2006 ประมาณการว่ามีการขนส่งน้ำมันดิบผ่านช่องแคบนี้วันละ 3.3 ล้านบาร์เรล จากปริมาณการขนส่งทั่วโลกวันละ 43 ล้านบาร์เรลWorld Oil Transit Chokepoints, Energy Information Administration, US Department of Energy

ปัจจุบันมีการนำเสนอโครงการก่อสร้างสะพานข้ามช่องแคบนี้เป็นระยะทาง 28.5 กิโลเมตร เชื่อมระหว่างจิบูตีกับเยเมน โดยบริษัท Middle East Development LLC ของเฏาะรีก บิน ลาดิน นักธุรกิจชาวซาอุดีอาระเบีย พี่ชายต่างมารดาของอุซามะฮ์ บิน ลาดินBBC NEWS | Africa | Tarek Bin Laden's Red Sea bridge เมื่อสะพานนี้สร้างเสร็จจะเป็นสะพานขึงที่มีช่วงกลางยาวที่สุดในโลก (4.987 กิโลเมตร)

ภูมิภาคย่อย
ประชากร
 บาบุลมันดับ: ประเทศ พื้นที่(ตารางกิโลเมตร) ประชากร(ประมาณ ค.ศ. 2016) ความหนาแน่นประชากร(ต่อตารางกิโลเมตร) เมืองหลวง จีดีพี (ภาวะเสมอภาคของอำนาจซื้อ) ล้านดอลลาร์สหรัฐ จีดีพีต่อหัว (ภาวะเสมอภาคของอำนาจซื้อ) ดอลลาร์สหรัฐ  เยเมน 527,829 27,392,779 44.7 ซานา $58,202 $2,249  เอริเทรีย 117,600 6,380,803 51.8 แอสมารา $9.121 $1,314  จิบูตี 23,200  846,687 37.2 จิบูตี $3.327 $3,351 รวม 668,629 34,620,269 29.3 ต่อตารางกิโลเมตร หลายแบบ $70,650 $1841
# บัณเฑาะว์
บัณเฑาะว์ บ้างเรียก ปงปังศรีพรหมา กฤดากร ณ อยุธยา, หม่อม. อัตชีวประวัติหม่อมศรีพรหมา กฤดากร. นนทบุรี : สารคดี, 2562, หน้า 109 เป็นเครื่องดนตรีประเภทกลองจากอินเดีย มีลักษณะหัวและท้ายใหญ่ ตรงกลางคอด ขนาดประมาณ 15 เซนติเมตร ใช้เชือกผูกกับลูกตุ้ม กลองชนิดนี้ไม่ได้ตีด้วยไม้หรือมือ แต่ใช้มือถือพลิกข้อมือกลับไปกลับมา ให้ลูกตุ้มที่ปลายเชือกกระทบหนังหน้ากลองครั้งละด้าน

ชื่อบัณเฑาะว์ มาจากคำบาลีว่า "ปณวะ" ในอินเดียเรียกว่า "ฑมรุ" (อักษรเทวนาครี डमरू; ḍamaru) เป็นเครื่องดนตรีที่พบเห็นในหัตถ์ขวาขององค์พระศิวะ

ในประเทศไทย บัณเฑาะว์ใช้เป็นเครื่องให้จังหวะในการบรรเลงประกอบวง "ขับไม้" ในงานพระราชพิธี เช่น ขับกล่อมสมโภชพระมหาเศวตฉัตร สมโภชพระยาช้างเผือกและช้างสำคัญ เรียกว่า "ขับไม้บัณเฑาะว์" โดยอาจใช้บัณเฑาะว์ลูกเดียว หรือใช้บัณเฑาะว์ 2 ลูก (โดยไกวพร้อมกันทั้งสองมือ)